《和陈度支杜城园池长韵诗》
宋代·刘敞

三辅衣冠多俊贤，迩来风物故依然。君家复在城南社，时望从知尺五天。

韦氏训经门益大，酂侯治第世相传。雪残太一虚无里，尘涨重城苍莽边。

修竹万竿迷暗谷，清渠百道散鸣泉。欣欣树色知春近，寂寂禽声觉地偏。

使节归来同昼锦，扁舟浮去似登仙。禆谌适野非无兴，更挹逍遥池上篇。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。